CELEX: 32009R1019
Language: hr
Date: 2009-10-28 00:00:00
Title: Uredba Komisije (EZ) br. 1019/2009 od 28. listopada 2009. o odobrenju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Pouligny-Saint-Pierre (ZOI))

03/Sv. 54
            
            
               HR
            
            
               Službeni list Europske unije
            
            
               199
            
         32009R1019
   
               L 282/3
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1019/2009
   od 28. listopada 2009.
   o odobrenju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Pouligny-Saint-Pierre (ZOI))
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno drugu rečenicu njezinog članka 9. stavka 2.,
   budući da:
   
               (1)
            
            
               U skladu s prvim podstavkom članka 9. stavka 1. i s člankom 17. stavkom 2. Uredbe (EZ) br. 510/2006, Komisija je razmotrila zahtjev Francuske za odobrenje izmjene detalja u specifikaciji za zaštićenu oznaku izvornosti „Pouligny-Saint-Pierre” registriranu Uredbom Komisije (EZ) br. 1107/96 (2).
            
         
               (2)
            
            
               Svrha je zahtjeva izmijeniti specifikaciju propisivanjem uvjeta za korištenje postupaka obrade i primjenu aditiva u mlijeku i uvjeta za proizvodnju „Pouligny-Saint-Pierrea”. Tim se postupcima osigurava održanje bitnih svojstava proizvoda pod tim nazivom.
            
         
               (3)
            
            
               Komisija je razmotrila dotičnu izmjenu i odlučila da je opravdana. Budući da je to manja izmjena u smislu članka 9. Uredbe (EZ) br. 510/2006, Komisija je može odobriti bez primjene postupka određenog u člancima 5., 6. i 7. spomenute Uredbe,
            
         DONIJELA JE OVU UREDBU:
   Članak 1.
   Specifikacija za zaštićenu oznaku izvornosti „Pouligny-Saint-Pierre” mijenja se u skladu s Prilogom I. ovoj Uredbi.
   Članak 2.
   Pročišćeni sažetak glavnih elemenata specifikacije naveden je u Prilogu II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. listopada 2009.
      
         
            Za Komisiju
         
         Mariann FISCHER BOEL
         
            Članica Komisije
         
      
   
   
      (1)  SL L 93, 31.3.2006., str. 12.
   
      (2)  SL L 148, 21.6.1996., str. 1.
   
      PRILOG I.
      Specifikacija za zaštićenu oznaku izvornosti „Pouligny-Saint-Pierre” mijenja se kako slijedi:
      
         „Metoda proizvodnje”:
      Sljedeće odredbe dodaju se točki 5. specifikacije vezano uz metodu proizvodnje:
      
         „[…] Zgrušavanje mlijeka smije se provoditi samo primjenom renina.
         Mlijeko se ne smije koncentrirati djelomičnim uklanjanjem vodenastog dijela prije zgrušavanja.
         […] Mliječne sirovine, polugotovi proizvodi i svježi sir ne smiju se čuvati na temperaturi ispod 0 °C.
         Dodatno mliječnoj sirovini, jedini sastojci ili pomoćne tvari za proizvodnju ili aditivi koji su dopušteni u mlijeku i tijekom proizvodnje jesu renin, neškodljive bakterijske kulture, kvasac, plemenite plijesni i sol.
         […] Svježi sir i sir u postupku sazrijevanja ne smiju se čuvati u modificiranoj atmosferi.”
      
   
   
      PRILOG II.
      
         SAŽETAK
      
      Uredba Vijeća (EZ) br. 510/2006 o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda
      
         „POULIGNY-SAINT-PIERRE”
      
      EZ br.: FR- ZOI-0117-0128/29.03.2006.
      
         ZOI (X) ZOZP ()
      
      U ovom su sažetku navedeni glavni elementi specifikacije proizvoda u informativne svrhe.
      1.   Nadležno tijelo u državi članici
      
      
                  Naziv
               
               
                  :
               
               
                  Institut national de l’origine et de la qualité
               
            
                  Adresa
               
               
                  :
               
               
                  51, rue d’Anjou, 75008 Pariz
               
            
                  Telefon
               
               
                  :
               
               
                  +33 153898000
               
            
                  Faks
               
               
                  :
               
               
                  +33 153898060
               
            
                  e-mail
               
               
                  :
               
               
                  info@inao.gouv.fr
               
            2.   Skupina
      
      
                  Naziv
               
               
                  :
               
               
                  Syndicat des producteurs de Pouligny-Saint-Pierre
               
            
                  Adresa
               
               
                  :
               
               
                  Maison de l’agriculture, 65 avenue Gambetta, 36300 Le Blanc, FRANCE
               
            
                  Telefon
               
               
                  :
               
               
                  +33 254375213
               
            
                  Faks
               
               
                  :
               
               
                  +33 254370421
               
            
                  E-mail
               
               
                  :
               
               
                  syndicataocpouligny@tele2.fr
               
            
                  Sastav
               
               
                  :
               
               
                  Proizvođači/prerađivači (X) ostalo ()
               
            3.   Vrsta proizvoda
      
      
                  Razred 1.3.
               
               
                  Sirevi
               
            4.   Specifikacija
      
      (sažetak zahtjeva u skladu s člankom 4. stavkom 2. Uredbe Vijeća (EZ) br. 510/2006)
      4.1.   Naziv
      
      „Pouligny-Saint-Pierre”
      4.2.   Opis
      
      Punomasni, blago soljeni i nekuhani meki kozji sir s površinskom plijesni, u obliku krnje piramide s četverokutnom bazom.
      Sir sadrži masnoće u suhoj tvari od 45 %, suha tvar mora biti najmanje 90 grama po siru.
      4.3.   Zemljopisno područje
      
      22 općine u departmanu Indre:
      
                   
               
               
                  Kantoni Blanc i Tournon-Saint-Martin: sve općine
               
            
                   
               
               
                  Kanton Bélâbre: općine Mauvières i Saint-Hilaire-sur-Bénaize
               
            
                   
               
               
                  Kanton Mézières-en-Brenne: općina Azay-le-Ferron
               
            4.4.   Dokaz izvornosti
      
      Svaki proizvođač mlijeka, pogon za preradu i pogon za sazrijevanje ispunjava „deklaraciju o sposobnosti” prijavljenu kod INAO-a, prema kojoj se INAO-u omogućuje identificiranje svih subjekata sudionika u proizvodnji. Svi gospodarski subjekti moraju omogućiti INAO-u pristup svojim registrima i ispravama potrebnim za kontrolu podrijetla, kakvoće i uvjeta proizvodnje mlijeka i sira.
      U okviru kontrola navedenih svojstava proizvoda na koji se odnosi oznaka izvornosti, provodi se analitički i organoleptički test, čime se osigurava se da je proizvod podvrgnut ispitivanju visoke kakvoće i da posjeduje tražena tipična svojstva.
      4.5.   Metoda proizvodnje
      
      Mlijeko mora biti proizvedeno, a sir prerađen i sazreo, unutar zemljopisnog područja.
      Sir se dobiva prvenstveno primjenom zgrušavanja mlijeka uz dodatak male količine renina. Skuta ostaje u kalupu 24 do 36 sati prije vađenja i dodavanja soli. Proces sazrijevanja traje najmanje 10 dana.
      4.6.   Povezanost
      
      Taj Touraine kozji sir razlikuje se od onih iz susjednih regija od 18. stoljeća svojim originalnim oblikom, koji je prema tradiciji oblikovan po uzoru na toranj crkve u Poulignyju. Ubrzo je postao poznat zbog svoje autentičnosti, što je 1901. potvrđeno nagradom na natjecanju u Parizu. Vrlo rano skupina proizvođača poduzela je korake da se zadrži posebnost tog sira, te mu je 1976. odano priznanje činom dodjele statusa oznake izvornosti.
      Područje o kojemu se radi ima pouzdane klimatske uvjete (toplije i sušnije vrijeme od klime u okolnim područjima), geološki sastav tla (tlo niske kvalitete, s visokim sadržajem gline i pijeska) i biljni svijet koji pogoduje uzgoju koza, što je rezultiralo tradicionalnom proizvodnjom toga sira.
      4.7.   Inspekcijsko tijelo
      
      
                  Naziv
               
               
                  :
               
               
                  Institut national de l’origine et de la qualité (INAO)
               
            
                  Adresa
               
               
                  :
               
               
                  51, rue d’Anjou, 75008 PARIS
               
            
                  Telefon
               
               
                  :
               
               
                  +33 153898000
               
            
                  Faks
               
               
                  :
               
               
                  +33 153898060
               
            
                  e-mail
               
               
                  :
               
               
                  info@inao.gouv.fr
               
            Institut National des Appellations d’Origine je javno administrativno tijelo s pravnom osobnosti i odgovorno je francuskom Ministarstvu poljoprivrede.
      Ono je nadležno za praćenje uvjeta proizvodnje proizvoda s oznakom izvornosti.
      
                  Naziv
               
               
                  :
               
               
                  Direction Générale de la Concurrence, de la Consommation et de la Répression des Fraudes (DGCCRF) (Glavna uprava za tržišno natjecanje, potrošačka pitanja i sprečavanje prijevara)
               
            
                  Adresa
               
               
                  :
               
               
                  59, Boulevard Vincent Auriol, 75703 PARIS Cedex 13
               
            
                  Telefon
               
               
                  :
               
               
                  +33 144871717
               
            
                  Faks
               
               
                  :
               
               
                  +33 144973037
               
            DGCCRF je odjel francuskog Ministarstva gospodarstva, financija i industrije.
      4.8.   Označivanje
      
      Na etiketi za sir mora biti naveden naziv oznake izvornosti (Pouligny-Saint-Pierre) slovima čija je veličina najmanje dvije trećine veličine najvećih slova na etiketi.